Dragi studenti ,

Od omladinskih organizacija „Centar E8“ i „Unija srednjoškolaca Srbije“ dobili smo poziv da kao student uzmete učešće u radionicama koje će biti održane u okviru nacionalnog projekta „Budućnost #za5“, podržanog od strane Ministarstva omladine i sporta Republike Srbije, Privredne komore Srbije i Coca-Cola Fondacije.

**„Budućnost #za5“** je nacionalni projekat koji treba da osposobi i osnaži mlade ljude da budu aktivniji u pronalaženju posla i da pokaže da je kontinutirana edukacija (formalna i neformalna) od ključne važnosti za lični i profesionalni razvoj, zaposlenje, pokretanje sopstvenog biznisa i postizanje svetle budućnosti.

U Subotici će biti održana radionica pod nazivom **„StartUp karavan #za5“**čiji je cilj da se studentima i srednjoškolcima približi ideja o tome koji su osnovni koraci u osnivanju sopstvenog preduzeća, odnosno preduzetničke radnje, i na taj način se motivišu da preduzmu inicijativu i sami pokrenu svoj posao.

Radionica je podeljena u dve tematske celine, pa će tako studenti i srednjoškolci tokom prvog dela predavanja pod nazivom **„Works at SAM SVOJ GAZDA“**moći da se upoznaju sa osnovnim pojmovima poslovanja, saznaju koje forme preduzeća postoje, šta im je sve potrebno za osnivanje preduzeća/preduzetničke radnje, ali i kako sigurno da vode svoj posao. Drugi deo predavanja je rezervisan za upoznavanje sa mladim preduzetnikom/preduzetnicom koji će predstaviti svoj razvojni put od ideje do realizacije motivišući na taj način mlade ljude da se i sami upuste u preduzetničke vode.

**Radionica će biti održana 22. maja od 12-14h u Privrednoj komori Srbije (Regionalna privredna komora Subotica), Senćanski put 15, Velika sala II sprat.**

**Mesta na predavanju su ograničena**, te je **prijavljivanje neophodno** i može se obaviti individualno putem [*OVOG LINKA*](https://docs.google.com/forms/d/e/1FAIpQLSf0E8JMgM9kp_IX_Mxsl9mRjMNnW3zfDkteAnRuWFPpxWE3kw/viewform) ili slanjem spiska prijavljenih studenata putem e-maila na [buducnostza5@gmail.com](mailto:buducnostza5@gmail.com)

Nadamo se da ćete prepoznati značaj ovih aktivnosti nastale kao odgovor na veliku stopu nezaposlenosti mladih (čak 43%), a koje imaju za cilj edukaciju i osnaživanje mladih ljudi ka samozapošljavanju i da ćete pozvati studente Vašeg fakulteta da prisustvuju radionici “**StartUp karavan #za5”.**

Više informacija o samom projektu „**Budućnost #za5“**možete pronaći na sajtu [www.buducnostza5.rs](http://www.buducnostza5.rs/), kao i na sajtu „Unije srednjoškolaca Srbije“ [www.srednjoskolci.org.rs](http://www.srednjoskolci.org.rs/).